ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031758
ขอให้แก้ไขปัญหากรณีร้านอาหารเปิดให้จำหน่ายเครื่องดื่มแอลกอฮอล์ให้นั่งรับประทานในร้านและเปิดเกินเวลาที่กฎหมายกำหนด บริเวณร้านจำหน่ายอาหารตามสั่ง(ไม่มีชื่อ) แขวงบางบอน เขตบางบอน กรุงเทพมหานคร จุดสังเกตร้านจำหน่ายอาหารตามสั่งด้านหน้าการเคหะบางบอน หากมาจากตลาดบางบอน ระยะทางประมาณ 1 กิโลเมตร ขึ้นสะพานข้ามคลองขนาดเล็ก ร้านอยู่ด้านขวามือ ตรงข้าม Tesco Lotus  Expressหรือมินิบิ๊กซี ซึ่งบริเวณดังกล่าวเรียกว่าถนนพระยามนธาตุ แยก 12  เป็นร้านจำหน่ายส้มตำ เหล้าปั่น เครื่องดื่มแอลกอฮอล์ เปิดเวลา 09.00-24.00 น. แต่ช่วงมีการล็อกดาวน์กลับเปิดให้นั่งกินในร้านและจำหน่ายเครื่องดื่มแอลกอฮอล์ ถึง 22.00-23.00 น.หากมีเจ้าหน้าที่ตำรวจมาเตือนจะปิดไปประมาณ 2 วันและกลับมาเปิดเช่นเดิมไม่มีการดำเนินการให้ถูกต้อง และมีร้านจำหน่ายสินค้าเบ็ดเตล็ดในการเคหะตึกที่ 6 และตึกที่ 4 ร้านอยู่ชั้นล่าง (ไม่ทราบเลขที่ห้องที่เปิด) เปิดให้บริการเกินเวลาที่กฎหมายกำหนด มีการดำเนินการคล้ายว่าปิดตั้งแต่ 20.00 น.แต่ยังเปิดจำหน่ายต่อจนถึงประมาณ 22.00-23.00 น. พบเห็นพบมาประมาณ 1 เดือนแล้ว ได้แจ้ง 191 ในพื้นที่แล้วแต่ยังไม่สามารถแก้ไขปัญหาอย่างเด็ดขาดได้ โดยด้านหน้าตึกด้านหน้าร้านจำหน่ายอาหารตามสั่งฯ และภายในตึกที่ 5 ของการเคหะบางบอน มีประชาชนเข้ามานั่งดื่มสุรากัน สัปดาห์ละประมาณ 1-2 ครั้ง ซึ่งในช่วงเวลาประมาณ 24.00 น. โดยจะเริ่มปิดไฟที่ร้านจำหน่ายอาหารตามสั่งฯ ทั้งด้านในตึกและด้านนอกตึก เริ่มมีการตั้งโต๊ะสังสรรค์กัน จำนวนประมาณ 2-3 โต๊ะ มีการเปิดให้บริการเกินเวลาที่กฎหมายกำหนด ในช่วงเวลาประมาณ 02.00-03.00 น. ของวันศุกร์ วันเสาร์ และวันอาทิตย์ เป็นประจำสัปดาห์ละ 2-3 ครั้ง เมื่อวันวิสาขบูชาที่ 3 มิถุนายน 2566 เวลาประมาณ 02.00-03.00 น. ผู้ร้องยังพบเห็นว่ามีการเปิดให้บริการเกินเวลาที่กฎหมายกำหนด โดยมีลูกค้านั่งดื่มเครื่องดื่มแอลกอฮอล์และสุรา ล่าสุดวันที่ 9 สิงหาคม 2566 เวลาประมาณ 02.00 น. ยังพบเห็นว่ามีการปิดประตูร้านแต่เปิดเพลงดื่มสุราะอยู่ด้านในร้านจนถึง 11.00 น.ของวันใหม่ ซึ่งในละแวกใกล้เคียงมีร้านจำหน่ายสินค้าเบ็ดเตล็ดอยู่ใกล้ๆ แต่จำหน่ายสินค้าช่วงกลางคืนเพื่อเปิดจำหน่ายให้คนดื่มสุราทั้งวันทั้งคืน โดยเปิด 17.00-ไปจนถึง 03.00 น. ของวันใหม่  และมีการส่งเสียงดังรบกวนเป็นอย่างมาก ซึ่งจะมีการรวมกลุ่มดื่มสุรายาวไปจนถึงสว่างด้วย ทำให้ประชาชนในพื้นที่ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องเข้าไปดำเนินการตรวจสอบอย่างเข้มงวดและแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata